
	1.
	Noteikumu projekts
1. Noteikumi nosaka Iekšlietu ministrijas sistēmā esošo koledžu (turpmāk – koledža):
	Priekšlikums
No izziņas par atzinumos izteiktajiem iebildumiem un priekšlikumiem 1. punktā norādītā izriet, ka Profesionālās izglītības likumā tiek saglabāts Augstskolu likumā noteiktais regulējums, tādēļ Ministru kabineta noteiktā pilnvarojuma apjoms un robežas ir noskaidrojamas, ņemot vērā likuma "Grozījumi Augstskolu likumā" (Latvijas Republikas Saeimas reģ. Nr. 529/Lp12) anotācijā norādīto. Turklāt izziņas par atzinumos izteiktajiem iebildumiem un priekšlikumiem 1. punktā ir ietverta atsauce uz Valsts iestāžu juridisko dienestu vadītāju 2020. gada 22. oktobra sanāksmes protokola Nr. 2 1. § 2.2. apakšpunktu, proti, pilnvarojošā norma – "noteikt kārtību" – neizslēdz Ministru kabinetam tiesības pieņemt materiāla rakstura normas, ja tās atbilst likuma mērķim un citiem Latvijas Republikas Satversmes un demokrātiskas valsts pamatprincipiem un neveido jaunas, pilnvarojumā neparedzētas tiesiskās attiecības. Vienlaicīgi nepieciešams gūt pārliecību (no tiesību akta anotācijas, Latvijas Republikas Saeimas sēžu stenogrammas, Latvijas Republikas Saeimas komisiju protokoliem, priekšlikumu vēstulēm vai citiem materiāliem), ka likumdevējs, pilnvarojot Ministru kabinetu "noteikt kārtību", ir vēlējies uzdot izstrādāt ne tikai procesuāla rakstura normas.

No iepriekš minētā likuma "Grozījumi Augstskolu likumā" (Latvijas Republikas Saeimas reģ. Nr. 529/Lp12) anotācijā minētā izriet attiecīgā pilnvarojuma Ministru kabinetam apjoms, tomēr vēršam uzmanību uz to, ka Valsts iestāžu juridisko dienestu vadītāju 2020. gada 22. oktobra sanāksmes protokola Nr. 2 1. § 2.1. apakšpunktā ir skaidri norādīts, ka, izstrādājot jaunu pilnvarojumu, savlaicīgi izsvērt nākotnes regulējuma saturu un gadījumā, ja uz pilnvarojuma pamata būs jāizdod arī materiāla rakstura tiesību normas, – izvairīties pilnvarojumā lietot vārdu "kārtība" vai papildināt pilnvarojumu ar vārdiem atbilstoši pilnvarojuma mērķim (piemēram, "Ministru kabinets nosaka kārtību un kritērijus [..]", lai neradītu šaubas par pilnvarojuma apjomu.

Grozījumi Profesionālās izglītības likumā, kas paredzēja papildināt Profesionālās izglītības likuma 7. pantu ar 15.6 punktu, ir jauns likums, proti, tas tika pieņemts 2022. gada 15. septembrī, tādēļ attiecīgo pilnvarojumu Ministru kabinetam bija nepieciešams izstrādāt atbilstoši Valsts iestāžu juridisko dienestu vadītāju 2020. gada 22. oktobra sanāksmes protokola Nr. 2 1. § 2.1. apakšpunktā noteiktajam, jo īpaši tādēļ, ka Ministru kabineta noteikumu projekta "Iekšlietu ministrijas sistēmas koledžu finansēšanas noteikumi" (turpmāk - projekts) saturs bija zināms.
Ievērojot minēto, lūdzam izstrādāt attiecīgu grozījumu Profesionālās izglītības likuma 7. panta 15.6 punktā, kad Profesionālās izglītības likumā tiks izstrādāti citi grozījumi pēc būtības.

Vienlaikus lūdzam papildināt projekta sākotnējās ietekmes (ex-ante) novērtējuma ziņojumu (turpmāk – anotācija) ar izvērstu skaidrojumu par likuma "Grozījumi Augstskolu likumā" (Latvijas Republikas Saeimas reģ. Nr. 529/Lp12) anotācijā minēto attiecīgā pilnvarojuma Ministru kabinetam apjomu.
 
Piedāvātā redakcija

	2.
	Noteikumu projekts
1. Noteikumi nosaka Iekšlietu ministrijas sistēmā esošo koledžu (turpmāk – koledža):
	Priekšlikums
Atkārtoti vēršam uzmanību uz to, ka Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punkts noteic, ka Ministru kabineta noteikumu projekta pirmajā punktā secīgi raksta vārdus "noteikumi nosaka" un likumā noteikto pilnvarojumu Ministru kabinetam. Ievērojot minēto, atkārtoti lūdzam precizēt projekta 1. punktu atbilstoši Profesionālās izglītības likuma 7. panta 15.6 punktā noteiktajam pilnvarojumam Ministru kabinetam.
 
Piedāvātā redakcija
-
	Ilze Māliņa (TM)

	3.
	Anotācija (ex-ante)
1.1. Pamatojums
	Priekšlikums
Ievērojot, ka 2022. gada 15. septembrī pieņemtā likuma "Grozījumi Profesionālās izglītības likumā" 2. pants paredz papildināt Profesionālās izglītības likuma 7. pantu ar 15.6 punktu, lūdzam precizēt anotācijas 1.1. apakšsadaļā ietverto informāciju.
 
Piedāvātā redakcija
-
	Ilze Māliņa (TM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt anotācijas 1.3. apakšsadaļā ietverto informāciju par pedagogu darba samaksas paaugstināšanas jautājumu, jo attiecīgie tiesību akti ir izdoti.

